ຖ້ຽວບິນສຸດທ້າຍຂອງ ໂຄງການຍານອະວະກາດ ໄປ-ກັບຂອງສະຫະລັດ (ເບິ່ງວີດີໂອລາວ/ອັງກິດ)
ຖ້ຽວ​ບິນຂອງຍານອະວະກາດໄປກັບຖ້ຽວສຸດ​ທ້າຍ​ນີ້ ຈະ​ນໍາເອົາສະບຽງແລະ ສໍາພາລະຕ່າງໆ ໄປ​​ເສີມໃຫ້ແກ່ສະຖານີ​ອະວະກາດ​ນານາ​ຊາດ.
ຈຸດຈົບຂອງຍຸກສະໄໝນຶ່ງກໍາລັງໃກ້ຈະມາຮອດແລ້ວ ນັ້ນກໍຄືຍຸກຂອງຍານອະວະກາດໄປກັບ ຫລືຍານ shuttle ຂອງສະຫະລັດ ຊຶ່ງເປັນຍານທີ່ນໍາສົ່ງຂື້ນໄປອະວະກາດໂດຍຈະຫລວດແລະບິນລົງເດີ່ນໄດ້ ໄປກັບຫລາຍໆຖ້ຽວ ເປັນພາຫະນະທີ່ໃຊ້ງານໜັກແລະສະລັບຊັບຊ້ອນຂອງໂຄງການ ອະວະກາດຂອງສະຫະລັດ ທີ່ກໍາລັງຈະຖືກປົດກະສຽນ ເຊົາໃຊ້ແລ້ວ ເພື່ອທີ່ອົງການອະວະກາດສະຫະລັດ ຫລື NASA ຈະໄດ້ຫັນໄປເພັ່ງເລັງໃສ່ການພັດທະນາຍານອະວະກາດ ຊະນິດທີ່ສາມາດເດີນທາງໄປໄກກວ່າໄລຍະໂຄຈອນອ້ອມໂລກໃນລະດັບຕໍ່າ ຍານ Atlantis ຊຶ່ງເປັນນຶ່ງໃນຍານອະວະກາດຫລາຍໆລໍາຂອງໂຄງການນີ້ ມີກໍານົດຈະຖືກສົ່ງຂຶ້ນສູ່ອະວະກາດ ໃນວັນທີ່ 8 ເດືອນກໍລະກົດ ຄືມື້ອື່ນນີ້ ອັນເປັນຖ້ຽວສຸດທ້າຍຂອງໂຄງ ການຍານອະວະກາດໄປກັບ ທີ່ມີອາຍຸໄດ້ 30 ປີ ນັ້ນ ຜູ້ສື່ຂ່າວວີໂອ Suzanne Presto ມີລາຍງານເພື່ອຕື່ມກ່ຽວກັບການຂຶ້ນບິນປະຕິບັດງານ ເປັນເວລາ 12 ມື້ຂອງຍານແອັຕແລນ ຕິສ ເພື່ອລໍາລຽງສໍາພາລະແລະເຄຶ່ອງອາໄຫລ່ຕ່າງໆໄປຍັງສະຖານີອະວະກາດສາກົນ ຊຶ່ງດາຣາມີລາຍລະອຽດມາສະເໜີທ່ານ ນັກເຫາະອະວະກາດສີ່ຄົນ ຈະອອກເດີນທາງຄັ້ງປະວັດສາດ ໄປຍັງອະວະກາດ ຊື່ງມີຊ່ຽວ ຊານປະຈໍາຖ້ຽວບິນ ເຣັກສ໌ ວອລຮາຍມ໌ (Rex Walheim) ຜູ້ບັນຊາການຍານ ຄຣິສ ເຟີກູສັນ(Chris Ferguson) ຜູ້ບັງຄັບຍານ ດັກ ເຮີລີ(Doug Hurley) ແລະ ແຊນດຣາ ແມັກນັສ(Sandra Magnus) ຊ່ຽວຊານປະຈໍາຖ້ຽວບິນອີກຄົນນຶ່ງ ທັງສີ່ແມ່ນນັກເຫາະ ອະວະກາດຊຸດສຸດທ້າຍ ທີ່ຈະຂຶ້ນໄປນໍາຍານອະວະກາດໄປກັບຖ້ຽວສຸດທ້າຍຂອງອົງການ ນາຊາ ແຊນດຣາ ແມັກນັສ ຍັງຈື່ໄດ້ ຕອນທີ່ນາງເຫັນຍານ shuttle ທະຍານຂຶ້ນສູ່ທ້ອງຟ້າເທື່ອ ທໍາອິດ ເມື່ອປີ 1981 ພວກນັກເຫາະອະວະກາດໄປນໍາຍານ Atlantis ຊຸດນີ້ ເຄີຍໄດ້ຂຶ້ນບິນ ໄປກັບຍານ shuttle ມາກ່ອນແລ້ວ ແຕ່ເທື່ອນີ້ມັນຕ່າງເພາະວ່າ ນາຊາ ກໍາລັງຈະປົດກະສຽນຍານ shuttle ທັງໝົດ ຫລັງຈາກຖ້ຽວບິນນີ້ ສິ້ນສຸດລົງ ຜູ້ບັນຊາການຍານຄຣິສ ເຟີກູສັນ ໄດ້ໂອ້ລົມກັບພວກນັກຂ່າວໃນລະຫວ່າງ ຢຸດພັກຈາກ ການເຝິກແອບເປັນເວລາສັ້ນໆ ຊຶ່ງທ່ານກ່າວໃນຕອນນຶ່ງວ່າ: ນັກບິນອະວະກາດທັງສີ່ຄົນໄດ້ກຽມພ້ອມ ສໍາລັບການຂຶ້ນບິນປະຕິບັດງານຄັ້ງນີ້ ດ້ວຍ ການເຝິກແອບຕອນຂຶ້ນບິນສູ່ອະວະກາດຢູ່ໃນຍານຈໍາລອງ…ເຝິກແອບການເອົາໂຕລອດ ຢູ່ໃນນໍ້າ ເຝິກແອບຮັບມືກັບເຫດການສຸກເສີນຕ່າງໆ ເຊັ່ນ ໄຟໄໝ້ປອມຢູ່ໃນສະຖານີ ອະວະກາດຈໍາລອງ ກະກຽມໃນຫ້ອງທົດລອງແບບເປັນຈິງແລະຫ້ອງຈໍາລອງອື່ນໆອີກ… ກວດເບິ່ງເຄຶ່ອງໄມ້ເຄຶ່ອງມືທີ່ຕ້ອງກຽມໄປ ທີ່ອາດຈະຕ້ອງການຢູ່ເທິງອະວະກາດ… ແລະ ເຝິກແອບການອອກຈາກຍານໄປກັບຈໍາລອງ ຫລັງຈາກລົງຈອດແລ້ວ ພວກລູກເຮືອຊຸດນີ້ກ່າວວ່າ ພວກເຂົາເຈົ້າກຽມພ້ອມທຸກສິ່ງແລ້ວ ສໍາລັບພາລະກິດມອບ ໝາຍຄັ້ງສຸດທ້າຍນີ້ ຜູ້ບັນຊາການຍານ ຄຣິສ ເຟີກູສັນ ກ່າວວ່າ: ຖ້ຽວບິນຂອງຍານອະວະກາດໄປກັບຖ້ຽວສຸດທ້າຍນີ້ ຈະນໍາເອົາສະບຽງແລະສໍາພາລະຕ່າງໆ ໄປເສີມໃຫ້ແກ່ສະຖານີອະວະກາດນານາຊາດ ເຖິງແມ່ນວ່າອົງການນາຊາຈະປົດກະສຽນ ຍານ shuttle ທັງໝົດຂອງຕົນກໍຕາມ ແຕ່ສະຫະລັດກໍຍັງມີຄວາມໝັ້ນໝາຍທີ່ຈະໃຫ້ເງິນທຶນ ດໍາເນີນງານ ແກ່ສະຖານີອະວະກາດ ໄປຈົນເຖິງປີ 2020 ຊ່ຽວຊານປະຈໍາຖ້ຽວບິນ ແຊນດຣາ ແມັກນັສ ກ່າວວ່າ ສະຖານີອະວະກາດທີ່ໂຄຈອນອ້ອມ ໂລກຢູ່ນັ້ນ ມີສະມັດຖະພາບມາຈົນຮອດປັດຈຸບັນນີ້ ກໍຍ້ອນໂຄງການ shuttle ນັ້ນເອງ ນາງກ່າວວ່າ: ສະຖານີອະວະກາດ ບ່ອນທີ່ມີນັກເຫາະອະວະກາດອາໃສຢູ່ທີ່ນັ້ນມາຢ່າງຕໍ່ເນຶ່ອງ ເປັນເວລາຫລາຍກວ່າສິບປີ ຈະຍັງຄົງມໍລະດົກທີ່ມອງເຫັນໄດ້ຂອງໂຄງການອະວະກາດໄປກັບ ຫລື shuttle ຂອງສະຫະລັດ ທີ່ໄດ້ດໍາເນີນມາ ເປັນເວລາ 30 ປີນັ້ນ